மரபு உணவு மரபு சிற்றூண்டி என பிள்ளைகளின் நாக்கு மரபு சுவையை சுவைத்தது. பரோட்டாவில் தொடங்கி அவர்கள் விரும்பி உண்ணும் ஃபாஸ்ட் ஃபுட் இல் உள்ள தீமைகள் குறித்து அவர்களுக்கு விளக்கம் அளித்தோம்.நாங்க கூறிய விளக்கங்கள் அனைத்தும் அவர்கள் காது மட்டும் அல்ல அவர்கள் மூலமாக அவர்கள் வீட்டிற்குள்ளும் சென்றடைந்தது என்பதை நிறைவு நாளில் பெற்றோர்கள் வழியாக அறிந்தோம்.அம்மாவிடம் முதலமுறையாக பிள்ளைகள் நிறைய கட்டளைகள் தர தொடங்கியிருந்தார்கள்.ஃபாஸ்ட் ஃபுட்டை தவிர்க்க சொல்லியும் மரபு உணவை சமைக்க சொல்லியும் பிள்ளைகள் வலியுறுத்தியதாக சொன்ன அம்மாக்களின் முகத்தில் மட்டும் அல்ல கேள்வியுற்ற எங்களின் அகத்திலும் சந்தோசம் பொங்கியிருந்தது !!